Pielikums Nr. 5
pie atklāta konkursa “Ventilācijas tīrīšanas pakalpojums”, 
ID Nr. RAKUS 2026/72, nolikuma



LĪGUMS Nr. _________
par ventilācijas tīrīšanas pakalpojumu sniegšanu (projekts)

Rīgā,	 
[bookmark: _Hlk135049023]DOKUMENTS PARAKSTĪTS AR DROŠU ELEKTRONISKO
PARAKSTU UN SATUR LAIKA ZĪMOGU
SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar ______ pārstāv valdes ________, no vienas puses, un
___________ reģistrācijas Nr. _________, juridiskā adrese ________________ (turpmāk – Izpildītājs), kuru saskaņā ar  _____________  pārstāv _______________, no otras puses, 
abi kopā turpmāk saukti – Puses, katrs atsevišķi – Puse, 
[bookmark: _Hlk174522679]pamatojoties uz atklāta konkursa “Ventilācijas tīrīšanas pakalpojums”, ID Nr. RAKUS 2026/72 (turpmāk – Iepirkums), rezultātiem, noslēdz šādu līgumu (turpmāk – Līgums):

1. LĪGUMĀ LIETOTIE TERMINI
0. Līgums – Pušu parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza Līgumu vai tā pielikumus.
0. [bookmark: _Hlk511285854]Pakalpojums/-i – dabiskās ventilācijas kanālu un mehāniskās ventilācijas sistēmas gaisa kanālu pārbaudes un tīrīšanas darbu veikšana, atbilstoši Tehniskās specifikācijas (Līguma pielikums Nr. 1 “Tehniskā specifikācija”), Tehniskā piedāvājuma (Līguma pielikums Nr. 2 “Tehniskais un finanšu piedāvājums”) prasībām, Pasūtītāja norādījumiem, kā arī spēkā esošajiem normatīvajiem aktiem. 
0. Pieteikums –  Pasūtītājs piesaka Pakalpojumu, iesniedzot Izpildītājam Pieteikumu ar e-pasta palīdzību: _____________. Pieteikumu iesniedz Līguma 1.13.  punktā norādīta Pasūtītāja atbildīgā persona. Pieteikumā norāda informāciju par nepieciešamo ventilācijas sistēmas apsekošanu, pārbaudi, Remontdarbiem, Objektu, kurā sniedzami Pakalpojumi un/vai veicami Remontdarbi un citu nozīmīgu informāciju, kas var būt nepieciešama Pakalpojuma un/vai Remontdarbu sniegšanai. Pasūtītāja pārstāvja nosūtītais Pieteikums ir paziņots (saņemts) Izpildītājam nākamajā darba dienā pēc tā nosūtīšanas.
0. Remontdarbi – darbi, kuri tiek veikti gadījumos, kad sistēma, tajā skaitā komponentes un/vai elementi, ir bojāta. Remontdarbi ietver sistēmu, tajā skaitā komponenšu un/vai elementu, bojājuma gadījumā remontu un nepieciešamo rezerves daļu nomaiņu, saskaņojot rezerves daļu, materiālu un darbu izmaksas, kā arī rezerves daļu piegādi un nomaiņu ar Pasūtītāju. Remontdarbu mērķis ir tādu sistēmu stāvokļa atjaunošana, kurā tās var veikt tām paredzētās funkcijas.
0. Akts - Izpildītāja sagatavots akts 2 (divos) eksemplāros par ventilācijas sistēmas tehniskā stāvokļa pārbaudes un/vai sistēmas tīrīšanas rezultātiem, kurš sastādīts saskaņā ar normatīvajos aktos noteiktajām prasības, un kuram pievienoti normatīvajos aktos noteiktie dokumenti - fotogrāfijas, videoieraksti vai citi pārbaudē izmantotie ierīču rādījumu rezultāti (turpmāk – Ierīču rādījumu rezultāti). Aktu pēc sistēmas tehniskā stāvokļa pārbaudes un/vai sistēmas tīrīšanas pabeigšanas aizpilda un paraksta Izpildītāja pārstāvis un Pasūtītāja pārstāvis, kas pieņem Izpildītāja padarītos darbus.
0. Remonta akts – Izpildītāja sagatavots darbu izpildes akts 2 (divos) eksemplāros, kurā norādīts datums, Objekts, kas izmanto sistēmu, konstatētais defekts un/vai tehniskais bojājums, paveiktie darbi, ja sistēmai tiek mainītas rezerves daļas, u.c. informācija. Remonta aktu pēc darbu pabeigšanas aizpilda un paraksta Izpildītāja pārstāvis un Pasūtītāja pārstāvis, kas pieņem Izpildītāja padarītos darbus.
0. Pieņemšanas – nodošanas akts – akts, kas apliecina Līgumā noteikto Pakalpojumu izpildi un, pēc tā abpusējās parakstīšanas, apliecina Pakalpojumu pieņemšanu. Pieņemšanas  - nodošanas aktā norāda sniegto pakalpojumu un veikto darbu aprakstu, izmantotos materiālus, rezerves daļas un/vai materiālu izmaksas, vienas vienības cenu, daudzumu, kopējo cenu, datumu, Objektu, kurā veikti darbi un citu nozīmīgu informāciju.
0. Objekti - Pasūtītāja pārvaldībā vai valdījumā esošs nekustamie īpašumi, kurā uzstādītas sistēmas:
7. stacionārs “Gaiļezers”, Hipokrāta iela 2, Rīga;
7. stacionārs “Latvijas Infektoloģijas centrs”, Linezera ielā 3, Rīga;
7. Pataloģijas centrs, Hipokrāta iela 2, Rīga;
7. stacionārs “Latvijas Onkoloģijas centrs”, Hipokrāta iela 4, Rīga;
7. stacionārs “Biķernieki”, Lielvārdes iela 68, Rīga;
7. ārstniecības korpuss “Jugla”, Juglas ielā 20, Rīgā;
7. stacionārs “Tuberkulozes un plaušu slimību centrs”, Upeslejas, Stopiņu pagasts, Ropažu novads.
0. Finanšu piedāvājums – Izpildītāja iesniegtās Pakalpojumu cenas saskaņā ar Finanšu piedāvājumu (Līgums pielikums Nr. 2). 
0. PVN  - pievienotās vērtības nodoklis.
0. Līguma summa – kopējā Līguma summa bez PVN, kura noteikta Līguma 3.1. apakšpunktā. Kopējā Līguma summā tiek iekļautas visas izmaksas, kas saistītas ar pakalpojumu sniegšanu un šī Līguma saistību izpildi. PVN nav iepirkuma priekšmeta daļa, un tas tiek piemērots un maksāts atbilstoši normatīvajos aktos noteiktajam.
0. Defekti – trūkumi, defekti, neatbilstības, kas konstatētas Pakalpojuma izpildē.
0. Pasūtītāja pārstāvis – Līgumā noteiktā atbildīgā persona, kurai ir  tiesības pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, pieteikt Pakalpojumu un/vai Remontdarbus, veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/ pieņemšanu, organizēt pakalpojuma pieņemšanu un parakstīt aktus, dot norādījumus par Līguma un pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet tā nav pilnvarota izdarīt grozījumus un papildinājumus Līgumā. Pasūtītāja pārstāvis __________, tālr. _____, e – pasta adrese: ________. 
0. Izpildītāja pārstāvis – Līgumā noteiktā atbildīgā persona, kurai ir  tiesības pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, organizēt pakalpojuma nodošanu un parakstīt aktus, dot norādījumus par Līguma un pakalpojumu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet tā nav pilnvarota izdarīt grozījumus un papildinājumus Līgumā. Izpildītāja pārstāvis __________, tālr. _____, e – pasta adrese: ________. 
0. Tehniskā specifikācija – Pasūtītāja noteiktās Pakalpojuma tehniskās un organizatoriskās prasības, kas pievienota Līguma pielikumā Nr. 1.

1. LĪGUMA PRIEKŠMETS
2.1. Izpildītājs saskaņā ar Līgumu un Iepirkumā iesniegto piedāvājumu apņemas sniegt Pakalpojumus un/vai Remontdarbus, saskaņā ar Līgumā, Līguma pielikumā Nr. 1, Līguma pielikumā Nr. 2 un normatīvajos aktos noteiktajām prasībām.
2.2. Līguma ietvaros nav saistīts ar konkrētu iepirkuma apjomu un Pasūtītājs veic Pakalpojumu pasūtījumus atbilstoši savām vajadzībām, finanšu iespējām un šā Līguma nosacījumiem, un Izpildītājs šajā sakarā nav tiesīgs celt jebkāda veida pretenzijas. Pasūtītājs Līguma darbības laikā var neapgūt visu Līguma 3.1. punktā paredzēto Līguma summu.

1. LĪGUMA SUMMA UN NORĒĶINU KĀRTĪBA
2. Kopējā Līguma summa ir līdz 230 829,47 EUR (divi simti trīsdesmit tūkstoši astoņi simti divdesmit deviņi euro un 47 centi), neieskaitot PVN.
2. Līguma pielikumā Nr. 2 noteiktajās cenās ir cenās ir iekļautas visas ar Pakalpojumu izpildi saistītās izmaksas, tajā skaitā, bet ne tikai, izmaksas par Pakalpojumu sniegšanu, darbaspēka izmaksas, degvielas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus, kas saistīti ar normatīvo aktu izmaiņām, pakalpojuma līguma izpildes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas. Pakalpojumu cenā nav iekļautas darbu izpildei nepieciešamo rezerves daļu un/vai materiālu izmaksas.
2. Izpildītāja noteiktā vienas vienības cena, kas ir norādīta Izpildītāja finanšu piedāvājumā (Līguma pielikums Nr. 2), ir maksimāli pieļaujamā cena un nevar tikt paaugstināta Līguma darbības laikā, ja, slēdzot Līgumu vai Līguma laikā, izrādīsies, ka Izpildītājs Līguma summā nav iekļāvis kādas no izmaksām kvalitatīvai Līguma izpildei.
2. Pasūtītājs Pakalpojumus, kā arī remontdarbiem nepieciešamo rezerves daļu iegādi (ja nepieciešams), veic atbilstoši savām vajadzībām, finanšu iespējām un šā Līguma nosacījumiem, ņemot vērā Līgumā pielikumā Nr. 2 noteikto izcenojumu.
2. Izpildītājs iesniedz Pasūtītājam rēķinu un Izpildītāja sagatavoto un abu Pušu parakstīto Pieņemšanas – nodošanas aktu par sniegto Pakalpojumu, kam pievienoti Ierīču rādījumu rezultāti, Akti un/vai Remonta akti. Pasūtītājs uz iepriekš minēto dokumentu pamata veic samaksu 30 (trīsdesmit) dienu laikā, pārskaitot to uz Izpildītāja attaisnojuma dokumentā norādīto norēķina kontu.
2. Puses vienojas, ka Izpildītājs attaisnojuma dokumentus sagatavo elektroniskā formā, nosūtot uz Pasūtītāja elektronisko pasta adresi: rekini@aslimnica.lv.
2. Attaisnojuma dokumentā obligāti jānorāda Līguma numurs, datums, sniegto pakalpojumu un veikto darbu nosaukums, izmantotie materiāli, rezerves daļas un/vai materiālu izmaksas, vienas vienības cena, daudzums, kopēja cena, kā arī Pasūtītāja nosaukums. Ja Izpildītāja iesniegtajā attaisnojuma dokumentā nav norādīta iepriekš minētā informācija, Pasūtītājs neveic apmaksu, bet informē Izpildītāju par Līguma noteikumiem neatbilstoša attaisnojuma dokumenta iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu attaisnojuma dokumentu, kas sagatavots atbilstoši Līguma noteikumiem. 
2. Katra Puse patstāvīgi sedz savus izdevumus par bankas pakalpojumiem, kas saistīti ar naudas pārskaitījumu.
2. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norādīto bankas norēķinu kontu.

1. PAKALPOJUMU UN REMONTDARBU IZPILDE
3. Pakalpojumi tiek sniegti pēc Pieteikuma saņemšanas Līgumā un Tehniskajā specifikācijā noteiktajā kārtībā. Izpildītājs 5 (piecu) darba dienu laikā pēc Pieteikuma saņemšanas veic Objekta apsekošanu un sagatavo darbu plānu ar darbu izpildes grafiku (turpmāk – Darbu plāns), kuru iesniedz Pasūtītāja pārstāvim (Līguma 1.13. punkts) izskatīšanai un apstiprināšanai.  Pasūtītāja pārstāvis 5 (piecu) darba dienu laikā no Darbu plāna saņemšanas dienas to izvērtē un informē Izpildītāja pārstāvi, nosūtot e-pastu, par tā saskaņošanu, vai motivēto atteikumu to saskaņot. Ja Pasūtītāja pārstāvis ir atteicies saskaņot Darba plānu, Izpildītājs 2 (divu) darba dienu laikā veic labojumus Darbu plānā, un atkārtoti iesniedz to saskaņošanai Pasūtītāja pārstāvim. 
3. Darbi jāuzsāk ne vēlāk kā 3 (trīs) darba dienu laikā pēc Darbu plāna saskaņošanas. Precīzu darbu uzsākšanas laiku, Izpildītājs vismaz 2 (divas) dienas iepriekš saskaņo ar Pasūtītāja atbildīgo personu.
3. Pēc Pakalpojuma sniegšanas, Izpildītājs sastāda Aktu, kā arī informē Pasūtītāju par atklātajiem defektiem, bojājumiem vai novirzēm un citām nepilnībām. Izpildītājs 1 (darba) dienas laikā sagatavo defektācijas aktu (turpmāk – Defektācijas aktu) un sastāda izmaksu tāmi (turpmāk – Izmaksu tāme), ja nepieciešami sistēmu vai to komponenšu un/vai elementu Remontdarbi, uzlabojumi un/vai maiņa, tajā skaitā, norādot nepieciešamās rezerves daļas un/vai materiālus un to cenas, darbu izmaksas, kā arī norāda piedāvāto darbu izpildes termiņu, un nosūta Defektācijas aktu un Remontdarbu Izmaksu tāmi elektroniski saskaņošanai Pasūtītāja pārstāvim. 
3. Pasūtītāja pārstāvis 1 (vienas) darba dienas laikā no Defektācijas akta un Izmaksu tāmes saņemšanas dienas tos izvērtē un informē Izpildītāja pārstāvi, nosūtot e-pastu, par Izmaksu tāmes saskaņošanu, vai motivēto atteikumu to saskaņot. Ja Pasūtītāja pārstāvis ir atteicies saskaņot Izmaksu tāmi, Izpildītājs 1 (vienas) darba dienas laikā veic labojumus Izmaksu tāmē, un atkārtoti iesniedz to saskaņošanai Pasūtītāja pārstāvim.
3. [bookmark: _Hlk163054529]Pēc Izmaksu tāmes un darbu izpildes termiņu saskaņošanas, Izpildītājs ne vēlāk kā 3 (trīs) dienu laikā uzsāk darbu izpildi un veic darbus Pušu saskaņotā termiņā. Precīzu darbu uzsākšanas laiku, Izpildītājs vismaz 2 (divas) dienas iepriekš saskaņo ar Pasūtītāja atbildīgo personu. Pēc Remontdarbu pabeigšanas, Izpildītājs sastāda Remonta aktu.
3. Neatliekamus bojājumus, trūkumus un/ vai nepilnības, kas var radīt kaitējumu cilvēku veselībai, apkārtējai videi vai Objekta ekspluatācijai (t. sk. kavē Objekta normālu ekspluatāciju), Izpildītājs uzsāk novērst nekavējoties pēc Pasūtītāja pirmā pieprasījuma, veicot visus nepieciešamos pasākumus kaitīgo seku mazināšanai un novēršanai Pasūtītāja norādītajā termiņā.
3. Pasūtītājs 5 (piecu) darba dienu izskata Izpildītāja sagatavoto un iesniegto Pieņemšanas – nodošanu Aktu, kam pievienoti Akti un/vai Remonta akti, tajā skaitā Ierīču rādījumu rezultāti. Pasūtītājs ir tiesīgs neparakstīt Pieņemšanas – nodošanas aktu, Aktu un/vai Remonta aktu, ja viņš konstatē, ka darbi nav sniegti pienācīgā kvalitātē un apjomā, vai ir citāda neatbilstība Līguma un tā pielikumu noteikumiem.
3. Ja Pasūtītājs konstatē nepilnības, trūkumus vai kādus citus defektus Izpildītāja darbā, tiek sastādīts Defektu akts (Līguma pielikums Nr. 3 “Defektu akta forma”). Defektu akta sastādīšanas gadījumā Izpildītājs, uz sava rēķina un šajā aktā noteiktajā termiņā, novērš sastādītajā defektu aktā konstatētos trūkumus, bet ne vēlāk kā 2 (divu) darba dienu laikā no akta sastādīšanas brīža. Pēc trūkumu novēršanas Izpildītājs atkārtoti iesniedz Pasūtītājam izskatīšanai, akceptēšanai un parakstīšanai Pieņemšanas – nodošanas aktu, Aktu un/vai Remonta aktu, ko Pasūtītājs izskata 5 (piecu) darba dienu laikā.
3. Remonta akta parakstīšana neatbrīvo Izpildītāju no atbildības par Remontdarbu Defektiem, kas atklājas pēc Remontdarbu pieņemšanas.
3. Abpusēji parakstīts Pieņemšanas – nodošanas akts, Akts un Remonta akts ir pamats rēķina izrakstīšanai un apmaksas veikšanai par kvalitatīvi sniegtiem pakalpojumiem.

1. PAKALPOJUMU UN REMONTDARBU KVALITĀTE UN GARANTIJAS TERMIŅŠ
4. [bookmark: _Ref412038156]Izpildītājs atbild par Pakalpojumu, tajā skaitā Remontdarbu atbilstību Līgumā un Līguma pielikumos Latvijas Republikas normatīvajos aktos noteiktajām prasībām.
4. Remontdarbu un Remontdarbos izmantoto rezerves daļu garantijas laiks ir 24 (divdesmit četri) mēneši no Remonta akta abpusējas parakstīšanas dienas.
4. Ja pēc Remonta akta abpusējas parakstīšanas, Pasūtītājs konstatē veikto Remontdarbu vai rezerves daļu trūkumus, neatbilstības un/vai defektus, Pasūtītājs nosūta Izpildītājam rakstveida pretenziju un uzaicina Izpildītāju Pasūtītāja norādītajā termiņā ierasties, un sagatavot Defekta aktu. Izpildītāja neierašanās gadījumā Pasūtītājs sagatavo Defekta aktu bez Izpildītāja klātbūtnes un nosūta sagatavoto Defekta aktu Izpildītāja pārstāvim uz Līgumā norādīto elektroniskā pasta adresi.
4. Ja Izpildītājs uzskata, ka nav vainojams trūkumu, neatbilstības un/vai Defektu izcelsmē, tad Izpildītājs rakstiski nosūta Pasūtītājam motivētus iebildumus.
4. Izpildītājam ir pienākums 2 (divu) darba dienu laikā vai citā Pušu saskaņotā laikā pēc Defektu akta sagatavošanas par saviem līdzekļiem novērst trūkumus, neatbilstības un/vai defektus.
4. Par trūkumu, neatbilstību un/vai defektu novēršanu Izpildītājs sagatavo pieņemšanas – nodošanas aktu, kuru paraksta abas Puses. Akts tiek sagatavots 2 (divos) identiskos eksemplāros, no kuriem viens glabājas pie Pasūtītāja un otrs pie Izpildītāja. 
4. Ja Pusēm rodas domstarpības, tad Puses ir tiesīgas pieaicināt ekspertu, kura slēdziens Pusēm ir saistošs. Izdevumus par eksperta slēdzienu sedz vainīgā Puse. 

1. PASŪTĪTĀJA TIESĪBAS UN PIENĀKUMI 
5. Pasūtītājs apņemas:
0. sniegt visu tā rīcībā esošo informāciju, kas nepieciešama Līguma izpildei, Pakalpojumu sniegšanai un/vai remontdarbu veikšanai;
0. pieņemt un saskaņot kvalitatīvi sniegtos Pakalpojumus un/vai Remontdarbus, tajā skaitā pieņemšanas – nodošanas dokumentāciju, vai sniegt motivētu atteikumu pieņemt Pakalpojumus un/vai Remontdarbus;
0. nodrošināt Izpildītāja personālam un autotransportam iespēju netraucēti piekļūt Objektam Pakalpojumu sniegšanas un/vai Remontdarbu darbu izpildes laikā;
0. samaksāt par sniegtajiem Pakalpojumiem un/vai Remontdarbiem saskaņā ar Līguma noteikumiem un Finanšu piedāvājumā un vai Izmaksu tāmē noteikto izcenojumu;
0. nekavējoties ziņot Izpildītājam par jebkuru sistēmas bojājumu vai tās darbības pasliktināšanos;
0. izpildīt citas Līgumā noteiktās prasības.
5. 	Pasūtītājam ir tiesības:
1. dot Izpildītājam saistošus norādījumus attiecībā uz Līguma un darbu izpildi;
1. Pasūtītājam ir tiesības pieprasīt Izpildītājam informāciju par Pakalpojumu/Remontdarbu izpildes gaitu, kā arī par Līguma izpildi kavējošiem faktoriem;
1. Pasūtītājam ir tiesības veikt kontroli attiecībā uz Līguma izpildi, tostarp pieaicināt neatkarīgu ekspertu, lai pārliecinātos par veikto darbu atbilstību Līguma un tā pielikumu noteikumiem;
1. nepieņemt  Pakalpojumus un/vai Remontdarbus un neveikt to apmaksu, ja konstatē, ka tie veikti nekvalitatīvi vai neatbilst Tehniskajai specifikācijai, Tehniskajam piedāvājumam vai tiem ir Defekti un tos nepieciešams novērst, vai trūkumi nav novērsti atbilstoši Pasūtītāja norādījumiem, Līguma, Līguma pielikuma Nr. 1 un/vai Līguma pielikuma Nr. 2 noteikumiem;
1. Līgumā noteiktos gadījumos saņemt no Pasūtītāja līgumsodu.

1. IZPILDĪTĀJA PIENĀKUMI UN TIESĪBAS
6. Izpildītājs apņemas:
0. savlaicīgi un kvalitatīvi sniegt Pakalpojumus saskaņā ar Līgumu, Tehnisko specifikāciju (Līguma pielikums Nr. 1) un Tehnisko piedāvājumu (Līguma pielikums Nr. 2), ievērojot Pušu saskaņotos un Līgumā un tā pielikumos noteiktos darbu izpildes termiņus;
0. nodrošināt Latvijas Republikā spēkā esošo normatīvo aktu, tai skaitā, standartu, darba aizsardzības, elektrodrošības, ugunsdrošības, vides aizsardzības un citu spēkā esošo noteikumu ievērošanu;
0. nodrošināt, ka Pakalpojumu un/vai Remontdarbu izpildē tiks iesaistīti tikai kvalificēti speciālisti, kuri ir aprīkoti ar atbilstošu inventāru, aizsarglīdzekļiem u.tml. un darbi tiek veikti ar atbilstošu inventāru, aprīkojumu;
0. nodrošināt, ka Pakalpojumu un/vai Remontdarbus sniegs augsti kvalificēti un attiecīgajā jomā sertificēti speciālisti, kuriem ir visas nepieciešamās atļaujas/sertifikāti/ licences, ja tādas nepieciešamas saskaņā ar normatīvajiem aktiem un tās ir noteiktas Iepirkuma dokumentācijā;
0. atbildēt par sava personāla instruktāžu un darba aizsardzības noteikumu ievērošanu darbu veikšanas laikā;
0. ievērot Pasūtītāja iekšējās kārtības noteikumus, apsardzes noteikumus, kā arī epidemioloģiskās drošības pasākumus, ja tādi noteikti;
0. piegādāt kvalitatīvas rezerves daļas un materiālus (Remontdarbiem) atbilstoši Līgumam un normatīvo aktu prasībām. Rezerves daļu maiņu, detaļu piegādi un to izmaksas Izpildītājs saskaņo rakstiski ar Pasūtītāju. Detaļas maiņas gadījumā, pēc Pasūtītāja pieprasījuma, vecā detaļa jāatstāj vai jāuzrāda Pasūtītājam;
0. pieprasīt informāciju, kas nepieciešama Līguma izpildei un darbu veikšanai; 
0. [bookmark: _Hlk41993180]darbu izpildē ievērot Pasūtītāja norādījumus, Līguma un spēkā esošo normatīvos aktu noteikumus, kas attiecās uz darbu izpildes kārtību un kvalitāti;
0. veikt darbus termiņos, kas noteikti Līgumā, Darbu plānā, un Pušu saskaņotajos termiņos;
0. rakstveidā nekavējoties informēt Pasūtītāju par visiem apstākļiem, kas atklājušies darbu izpildes procesā un var neparedzēti ietekmēt darbu izpildi;
0. Izpildītājam ir pienākums nekavējoties, bet ne vēlāk kā 1 (vienas) darba dienas laikā no Pasūtītāja pieprasījuma saņemšanas dienas sniegt informāciju par Līguma un/vai darbu izpildes gaitu;
0. darbu izpildes termiņa kavējuma gadījumā, kas notikusi Izpildītāja vainas dēļ, segt visas izmaksas un zaudējumus, kas Pasūtītājam radušies;
0. Izpildītājs kompensē Pasūtītājam, tā darbiniekiem vai Objektu lietotājiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Izpildītāja, tā speciālistu vai citas Pakalpojuma izpildē Izpildītāja iesaistītās personas puses;
0. nekavējoties brīdināt Pasūtītāju, ja darbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu; 
0. par katru nelaimes gadījumu darbā, kurš noticis ar Izpildītāja darbiniekiem, atbild Izpildītājs;
0. izpildot darbus uzturēt tīrību Objektā un pēc darbu pabeigšanas par saviem līdzekļiem sakārtot darbu izpildes vietu un atstāt to tīru un kārtībā, kā arī izvest atkritumus, kas saistīti ar darbu izpildi;
0. veikt visus saprātīgi nepieciešamos pasākumus, lai aizsargātu apkārtējo vidi un ierobežotu zaudējumu nodarīšanu un traucējumu izdarīšanu, piesārņojuma, trokšņu u.c. darbību rezultātu negatīvo ietekmi;
0. par jebkuriem iemesliem un apstākļiem, kuri kavē vai var kavēt darbu izpildi, Izpildītājs nekavējoties, bet ne vēlāk kā 5 (piecu) darba dienu laikā no to konstatēšanas brīža vai brīža, kad tie kā rūpīgam lietpratējam bija jākonstatē, paziņo Pasūtītājam, detalizēti norādot apstākļus, kas Izpildītājam ieskatā dod tam tiesības uz termiņa pagarinājumu, šo apstākļu ietekmi uz darbu izpildi un termiņiem, Izpildītājam ieskatā nepieciešamo konkrētu termiņa pagarinājumu, kā arī pasākumus, ko Izpildītājs veiks, lai maksimāli mazinātu šo apstākļu ietekmi uz sākotnēji noteiktajiem darbu izpildes termiņiem. Ja Izpildītājs nepaziņo par šiem apstākļiem šajā punktā noteiktajā termiņā, tad tas vēlāk zaudē tiesības uz tiem atsaukties un prasīt termiņa pagarinājumu;
0. nodrošina uzstādītajām rezerves daļām un veiktajiem Remontdarbiem garantiju;
0. novērst konstatētos Defektus par saviem līdzekļiem un Līgumā noteiktajos vai Pušu saskaņotajos termiņos;
0. nepieļaut jebkādu darbību, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. Izpildītāja darbinieki, kuri pārkāpuši iepriekš minētos nosacījumus, nav tiesīgi turpināt darbus, līdz ar ko Izpildītājam ir pienākums aizstāt minētos darbiniekus ar citiem;
0. Izpildītājam ir pienākums iepazīties un ievērot Nacionālās drošības likuma 22.2 panta (32) daļā noteikto aizliegumu, ka aizliegts šī Līguma izpildes nodrošināšanai piesaistīt darbiniekus, kuri ir Krievijas Federācijas vai Baltkrievijas Republikas pilsoņi, izņemot gadījumus, kad saņemta valsts drošības iestādes atsevišķa atļauja;
0. nodrošināt, ka līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces vai tās komponentes un pakalpojumi;
0. Izpildītājam ir pienākums izpildīt citas Līgumā noteiktās prasības.
6. Izpildītājam ir tiesības:
1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
1. par kvalitatīvu Līguma noteikumu izpildi saņemt samaksu Līgumā noteiktajos termiņos un kārtībā;
1. Līgumā noteiktos gadījumos saņemt no Pasūtītāja līgumsodu.

1. LĪGUMA IZPILDĒ IESAISTĪTĀ PERSONĀLA 
UN APAKŠUZŅĒMĒJA IESAISTĪŠANA UN NOMAIŅAS KĀRTĪBA
7. Izpildītājs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām. 
7. Uzsākot iepirkuma līguma izpildi, Izpildītājs iesniedz darbos, vai pakalpojumu sniegšanā iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Iepirkuma līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts darbu veikšanā vai pakalpojumu sniegšanā.
7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7. Pēc Līguma noslēgšanas Izpildītājs atbilstoši Publisko iepirkumu likuma 62. pantā  noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, to iepriekš saskaņojot ar Pasūtītāju. Pasūtītājs nepiekrīt personāla un/vai apakšuzņēmēja nomaiņai gadījumā, ja pēc personāla un/vai apakšuzņēmēja viedokļa par nomaiņas iemesliem uzklausīšanas tiek secināts, ka personāla un/vai apakšuzņēmēja nomaiņa tiek veikta, lai izvairītos no saistību izpildes pret apakšuzņēmēju vai personālu. 
7. Pasūtītājs nepiekrīt personāla nomaiņai, kuru tas iesaistījis Līguma izpildē un par kuru Iepirkuma piedāvājumā sniedzis informāciju Pasūtītāja iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām Pasūtītāja iepirkuma komisija ir vērtējusi, kā arī apakšuzņēmēju, uz kuru iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām nomaiņai, ja pastāv kāds no šādiem nosacījumiem:
4. tiek piedāvāts nomainīt personālu vai apakšuzņēmēju un tas neatbilst tām Iepirkuma procedūras dokumentos noteiktajām prasībām, kas attiecas uz personālu vai apakšuzņēmējiem;
4. tiek piedāvāts nomainīt apakšuzņēmēju, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma procedūrā noteiktajām prasībām vai tas atbilst Publisko iepirkumu likuma 42. panta otrajā daļā 1., 2., 3., 4, 5., 6., 7., 10., 11., 12., 13. un 14. punktā minētajiem pretendentu izslēgšanas nosacījumiem;
4. tiek piedāvāts nomainīt apakšuzņēmēju, kura veicamo būvdarbu vai sniedzamo pakalpojumu vērtība ir vismaz EUR 10 000, un tas atbilst Publisko iepirkumu likuma 42. panta otrajā daļā 1., 2., 3., 4, 5., 6., 7., 10., 11., 12., 13. un 14. punktā minētajiem pretendentu izslēgšanas nosacījumiem.
7. Pasūtītājs nepiekrīt apakšuzņēmēja nomaiņai vai jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājumu izvērtēšanas kritērijiem.
7. Pasūtītājs nepiekrīt piedāvājumā norādītā apakšuzņēmēja nomaiņai, ja apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7. Pasūtītājs nepiekrīt apakšuzņēmēja nomaiņai vai jauna apakšuzņēmēja, kura izpildāmo būvdarbu vai sniedzamo pakalpojumu vērtība ir EUR 10 000, iesaistīšanai Līguma izpildē, ja uz piedāvāto apakšuzņēmēju attiecas pretendentu izslēgšanas nosacījumi, kas minēti Publisko iepirkumu likuma 42. panta otrajā daļā 1., 2., 3., 4, 5., 6., 7., 10., 11., 12., 13. un 14. punktā.
7. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai. 
7. Pasūtītājs pieņem lēmumu, atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs ņem vērā Publisko iepirkumu likuma 62. panta nosacījumus. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Izpildītāja norādīto adresi.

1. PUŠU ATBILDĪBA
8. Par Līguma saistību neizpildi un par otrai Pusei radītiem zaudējumiem Puses ir materiāli atbildīgas atbilstoši Līguma noteikumiem un Latvijas Republikas normatīvajiem aktiem.
8. Izpildītājs ir atbildīgs par visiem bojājumiem un Pasūtītājam un/vai trešajām personām nodarītajiem zaudējumiem.
8. Ja Pasūtītājs neveic rēķina apmaksu Līgumā noteiktajā termiņā, Pasūtītājam var tikt noteikts līgumsods 0,1% (nulle, komats, viens procents) apmērā no savlaicīgi neapmaksātās rēķina summas par katru nokavēto dienu, bet ne vairāk kā 10% (desmit procenti) no neapmaksātās rēķina summas. Līgumsods Pasūtītājam jāsamaksā Izpildītājam 30 (trīsdesmit) dienu laikā pēc Izpildītāja pretenzijas un rēķina saņemšanas.
8. Ja Izpildītājs nenovērš Defektu aktā konstatētos trūkumus, Pasūtītājs ir tiesīgs pieprasīt no Izpildītāja līgumsodu EUR 100,00 (viens simts euro) apmērā, par katru nokavēto dienu, bet ne vairāk kā 10% (desmit procenti) no Līguma 3.1. punktā noteiktās Līguma summas.
8. Ja Izpildītājs pēc Pieteikuma saņemšanas neierodas darbu izpilde vietā Līguma norādītajā laikā, Pasūtītājs ir tiesīgs pieprasīt līgumsodu EUR 100,00 (viens simts euro) apmērā, par katru nokavēto dienu, bet ne vairāk kā 10% (desmit procenti) no Līguma 3.1. punktā noteiktās Līguma summas.
8. Ja Izpildītājs neievēro Pakalpojuma un/vai Remontdarbu izpildes termiņu, neievēro Pakalpojuma un/vai Remontdarbu uzsākšanas termiņu, Pasūtītājs ir tiesīgs aprēķināt Izpildītājam līgumsodu EUR 100,00 (viens simts euro) apmērā, par katru nokavēto dienu, bet ne vairāk kā 10% (desmit procenti) no Līguma 3.1. punktā noteiktās Līguma summas.
8. Līguma 10.7. punktā (izņemot Līguma 10.7.3. un 10.7.10. apakšpunktu) noteiktajos gadījumos Pasūtītājam ir tiesības saņemt no Izpildītāja līgumsodu 10% (desmit procenti) apmērā no Līguma summas. 
8. Ja Izpildītājs neaizpilda Aktu, Pasūtītājs ir tiesīgs pieprasīt no Izpildītāja līgumsodu EUR 200,00 (divi simti euro) apmērā, par katru reizi, kad nav veikti atbilstoši ieraksti, bet ne vairāk kā 10% (desmit procenti) no Līguma 3.1. punktā noteiktās Līguma summas.
8. Par citu Līgumā noteikto saistību nepildīšanu Pasūtītājam ir tiesības piemērot Izpildītājam līgumsodu EUR 100,00  (viens simts euro) apmērā par katru konstatēto gadījumu.
8. Ja ir konstatēti vairāki gadījumi, par kuriem Pasūtītājam ir tiesības piemērot līgumsodu,  līgumsods tiek piemērots par katru gadījumu atsevišķi. 
8. Līgumsodi Izpildītājam jāsamaksā Pasūtītājam 30 (trīsdesmit) dienu laikā pēc Pasūtītāja pretenzijas un rēķina saņemšanas.
8. Pasūtītājs ir tiesīgs ieturēt līgumsodu un zaudējumus, kas Pasūtītājam radušies Līgumā noteiktajos gadījumos no Izpildītāja jebkura maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam.
8. Līgumsoda samaksa neatbrīvo Puses no līgumsaistību izpildes un zaudējumu atlīdzināšanas pienākuma. Zaudējumu atlīdzināšana neatbrīvo no līgumsaistību izpildes.
8. Ja Puse atkāpjas no Līguma saskaņā ar Līguma noteikumiem, tad Puse neatlīdzina otrai Pusei nekādus zaudējumus, kas pēdējai var rasties šajā sakarā.

1. LĪGUMA DARBĪBAS TERMIŅŠ, GROZĪŠANA UN IZBEIGŠANA
9. Līgums stājas spēkā tā abpusējas parakstīšanas dienā un ir spēkā 36 (trīsdesmit sešus) mēnešus vai līdz Līguma summas sasniegšanai (Līguma 3.1. punkts), atkarībā no tā, kurš no nosacījumiem iestājas ātrāk.
9. Ja Līguma darbības laikā jaunas iepirkuma procedūras rezultātā Pasūtītājs nav noslēdzis jaunu līgumu attiecībā uz šo pašu līguma priekšmetu, Puses var vienoties par šī Līguma darbības pagarinājumu līdz Pasūtītāja nākamā līguma spēkā stāšanās brīdim.
9. Līgums var tikt izbeigts tikai šajā Līgumā noteiktajā kārtībā vai Pusēm savstarpēji rakstiski par to vienojoties.
9. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pārstāvju parakstīti un tie ir saskaņā ar Līgumu un Publisko iepirkumu likuma 61. pantu.
9. Līguma grozījumi pieļaujami, ja tie nemaina Līguma vispārējo raksturu un atbilst vienam no šādiem nosacījumiem:
4. grozījumi ir nebūtiski;
4. grozījumi attiecas uz līgumcenas palielinājumu, neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja līguma grozījumu vērtība, ko noteic kā visu secīgi veikto grozījumu naudas vērtību summu (vienlaikus nepārsniedz 10 % (desmit procentus) no sākotnējās līgumcenas).
9. Būtiski līguma grozījumi ir pieļaujami:
5. ja ir nepieciešami papildu Pakalpojumi, kas nebija iekļauti sākotnējā iepirkuma procedūrā, un Izpildītāja maiņa radītu būtisku izmaksu pieaugumu, vai Izpildītāja maiņa radītu ievērojamas grūtības;
5. ja ir radusies tādu no Pušu gribas neatkarīgu apstākļu dēļ neparedzētu Pakalpojumu nepieciešamība, kurus Puses, slēdzot Līgumu, nevarēja paredzēt;
5. ja pēc Pasūtītāja iniciatīvas ir radušies neparedzēti Pakalpojumi, Pasūtītājam precizējot vai papildinot Līguma priekšmetu;
5. un citi Līguma grozījumi, kas nepieciešami tādu iemeslu dēļ, kurus Pasūtītājs iepriekš nevarēja paredzēt.
9. Pasūtītājam ir tiesības vienpusēji atkāpties no Līguma pirms termiņa, par to rakstiski paziņojot Izpildītājam 10 (desmit) dienas iepriekš un neatlīdzinot tādējādi radušos izdevumus un/vai zaudējumus, šādos gadījumos:
6. Izpildītājs 3 (trīs) reizes nav ievērojis Pakalpojuma un/vai Remontdarbu izpildes termiņu, par ko ir nosūtītas 3 (trīs) pretenzijas;
6. Izpildītājs 3 (trīs) reizes nav ievērojis darbu uzsākšanas termiņu, par ko ir nosūtītas 3 (trīs) pretenzijas;
6. Pasūtītājam ir zudusi nepieciešamība pēc Pakalpojumiem;
6. Izpildītājs 3 (trīs) reizes sniedz Pakalpojumus un/vai Remontdarbus veic neatbilstoši Līguma noteikumiem un tā pielikumiem, par ko Pasūtītājs sastādījis un nosūtījis Izpildītājam 3 (trīs) pretenzijas;
6. ja Izpildītājs atsakās sniegt Pakalpojumus par Līgumā pielikumā Nr. 2 norādītajām cenām;
6. Izpildītājs saistībā ar Līguma noslēgšanu vai Līguma izpildes laikā ir sniedzis Pasūtītājam nepatiesas vai nepilnīgas ziņas vai apliecinājumus;
6. pasludināts Izpildītāja maksātnespējas process, tiesiskās aizsardzības īstenošanas process, uzsākta Izpildītāja likvidācija vai apturēta tā saimnieciskā darbība;
6. Izpildītājs pārkāpis Nacionālās drošības likuma 22.2 panta (32) daļā noteikto aizliegumu; 
6. [bookmark: _Hlk211328901]ja Pasūtītājs konstatē, ka Līguma izpildē tiek ietverta vai izmantota Krievijas Federācijas vai Baltkrievijas Republikas izcelsmes prece vai tās komponentes un pakalpojumi. Šādā gadījumā Izpildītājs nav tiesīgs izvirzīt jebkādas pretenzijas pret Pasūtītāju;
6. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9. Izpildītājam ir tiesības atkāpties no Līguma par to rakstveidā paziņojot Pasūtītājam 30 (trīsdesmit) dienas iepriekš, ja iestājies vismaz viens no šādiem gadījumiem:
7. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 (trīsdesmit) dienas, un Izpildītājs pienācīgi ir izpildījis savas Līgumā noteiktās saistības un nosūtījis Pasūtītājam atgādinājumu par maksājuma kavēšanu;
7. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
7. Līgumu nav iespējams izpildīt tādēļ, ka Pasūtītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9. Ja Līgums tiek izbeigts pēc Pasūtītāja iniciatīvas saskaņā ar Līguma 10.7.1 – 10.7.9. apakšpunktu, Izpildītājs pārtrauc darbus un 5 (piecu) darba dienu laikā no Līguma izbeigšanas dienas iesniedz Pasūtītājam aktu par faktiski sniegtajiem Pakalpojumiem un/vai Remontdarbiem saskaņā ar Līguma noteikumiem. Pasūtītājs samaksā Izpildītājam par faktiski kvalitatīvi veiktajiem darbiem, kas nodoti Līgumā noteiktajā kārtībā, ieturot saskaņā ar Līgumu aprēķinātos līgumsodus un citus Izpildītāja radītos zaudējumus, 30 (trīsdesmit) dienu laikā no akta abpusējas parakstīšanas.

1. NEPĀRVARAMAS VARA
10. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, vai ģeopolitisku notikumu rezultātā ieviestas sankcijas, kas izraisījuši preču piegādes/pakalpojumu sniegšanas, darbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
10. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darba dienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
10. Ja nepārvaramas varas apstākļu dēļ līgums nav izpildāms ilgāk par 1 (vienu) mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.
10. Par nepārvaramas varas apstākli nav uzskatāms:
3. Izpildītāja darbinieku attaisnota prombūtne (slimība, atrašanās karantīnā vai pašizolācijā)  un saistību neizpilde, nesavlaicīga vai nepienācīga izpilde, kā arī Izpildītāja darbinieku strīdi, streiki;
3. apstāklis, kad Izpildītājam vai tā darbu sniegšanā iesaistītajiem darbiniekiem vairs nav spēkā esoši sertifikāti vai atļaujas, kas nepieciešamas Līgumā paredzēto saistību izpildei.

1. CITI NOTEIKUMI
11. Visas domstarpības un strīdi, kādi izceļas starp Pusēm saistībā ar Līguma izpildi, tiek risināti savstarpēju pārrunu ceļā.
11. Ja Puses nespēj strīdu atrisināt savstarpēju pārrunu rezultātā, tas tiek atrisināts Latvijas Republikas vispārējas jurisdikcijas tiesā Latvijas Republikas normatīvajos aktos noteiktajā kārtībā. Līgums tiek interpretēts un pildīts saskaņā ar Latvijas Republikas normatīvajiem aktiem.
11. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
11. Izpildītāju aizstāj ar citu izpildītāju, ja pēc Izpildītāja uzņēmuma pārstrukturēšanas, tostarp pēc pārņemšanas, apvienošanas, iegādes vai maksātnespējas, Izpildītāja vietā pilnībā vai daļēji stājas cits ekonomikas dalībnieks, kurš atbilst paziņojumā par līgumu vai Iepirkumā noteiktajām kvalifikācijas prasībām un uz kuru neattiecas Publisko iepirkumu likuma 42. pantā paredzētie izslēgšanas iemesli, kā arī netiek veiktas citas būtiskas Līguma izmaiņas
11. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11. Puses apņemas saglabāt informāciju, kas tām kļuvusi zināma par otru Pusi slepenībā un neatklāt trešajām personām gan Līguma darbības laikā, gan arī pēc Līguma izbeigšanās, izņemot normatīvajos aktos paredzētajos gadījumos. 
11. Informācija, kas tiek nosūtīta uz Līguma 1.13. un 1.14. punktos norādītajām elektroniskā pasta adresēm, uzskatāma par saņemtu nākamajā darba dienā, izņemot Līguma 1.3. punktu.
11. Ja kādai no Pusēm tiek mainīta Līgumā noteiktā atbildīgā persona, tad tā 5 (piecu) darba dienu laikā nosūta informatīvu paziņojumu otrai Pusei uz Līgumā norādīto e-pastu. Šādā gadījumā nav nepieciešams veikt grozījumus Līgumā.
11. Par konfidenciālu informāciju nav uzskatāms Līguma teksts un Pasūtītāja sniegtā informācija, ja tā ir tiesiskā kārtā kļuvusi publiski pieejama, iekļauta Pušu administrācijas un grāmatvedības sagatavotos publiska rakstura pārskatos un atskaitēs, kā arī sagatavotajos un izplatīšanai paredzētajos mārketinga un reklāmas materiālos.
11. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” un Latvijas Republikas normatīvajos aktos noteiktās prasības šādu datu apstrādei un aizsardzībai.
11. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu kontaktpersonām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radusies otrai Pusei. 
11. Līguma teksts sastādīts uz 	  (	) lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienoti:
11. pielikums Nr. 1 “Tehniskā specifikācija” uz 	  (	) lapām/ 	.datne
11. pielikums Nr. 2 “Tehniskais un finanšu piedāvājums” uz 	  (	) lapām/ 	 .datne;
11. pielikums Nr. 3 “Defekta akta forma” uz 	  (	) lapām/ 	 .datne.

1. PUŠU REKVIZĪTI UN PARAKSTI
	13.1.PASŪTĪTĀJS:
SIA “Rīgas Austrumu klīniskā 
universitātes slimnīca”
Hipokrāta iela 2, Rīga, LV-1079
Reģ. Nr. 40003951628
Oficiālā elektroniskā adrese: 
_DEFAULT@40003951628
Banka: AS “Swedbank”
Bankas kods: HABALV22
Konta Nr. LV24HABA0001407045805

_____________________________


	13.2.IZPILDĪTĀJS:
______________________
______________________
Reģ. Nr. ______________________
Banka: ______________________
Bankas kods: ______________________
Konta Nr. ______________________

______________________________

 



















Līguma pielikums Nr. 3
“Defekta akta forma”

Defekta akta forma 
Rīgā, 								202__.gada __._____________


Sagatavots saskaņā ar 202__.gada __._____________ līgumu Nr. __________ par ventilācijas tīrīšanas pakalpojumu sniegšanu, piedaloties Pasūtītāja atbildīgai personai____________________ un Izpildītāja atbildīgai personai____________________, par šādu konstatēto sistēmas defektu:
Sistēmas atrašanās adrese: ____________________________________
Sistēmas nosaukums: ____________________________________
Konstatētais defekts (bojājums): ____________________________________
Defekta cēlonis: ____________________________________
Konstatētas neatbilstības vai bojājumu apraksts:___________________________________
Defekta novēršanas termiņš: _______________________________
Ieteikumi turpmākai rīcībai: _______________________________
Piezīmes: ____________________________________


	
Pasūtītājs:
SIA “Rīgas Austrumu klīniskā universitātes slimnīca”
________________________________
Amats
____________________
Vārds, uzvārds
/________________/
paraksts
	
Izpildītājs:
______________________________

_______
Amats
______________________
Vārds, uzvārds
/________________/
paraksts

